CELEX: 62006CA0437
Language: et
Date: 2008-03-13 00:00:00
Title: Kohtuasi C-437/06: Euroopa Kohtu (neljas koda) 13. märtsi 2008 . aasta otsus (Niedersächsisches Finanzgerichti eelotsusetaotlus — Saksamaa) — Securenta Göttinger Immobilienanlagen und Vermögensmanagement AG versus Finanzamt Göttingen (Kuues käibemaksudirektiiv — Maksukohustuslane, kes arendab ühtaegu nii maksustatavat ja maksuvaba majandustegevust kui ka mittemajanduslikku tegevust — Sisendkäibemaksu mahaarvamise õigus — Aktsiate ja ebatüüpiliste hääleõiguseta aktsiate emissiooniga kaasnenud kulutused — Sisendkäibemaksu jaotamine majandustegevuse ja mittemajandusliku tegevuse vahel — Mahaarvatava osa arvutamine)

9.5.2008   
            
            
               ET
            
            
               Euroopa Liidu Teataja
            
            
               C 116/7
            
         Euroopa Kohtu (neljas koda) 13. märtsi 2008. aasta otsus (Niedersächsisches Finanzgerichti eelotsusetaotlus — Saksamaa) — Securenta Göttinger Immobilienanlagen und Vermögensmanagement AG versus Finanzamt Göttingen
   (Kohtuasi C-437/06) (1)
   
   (Kuues käibemaksudirektiiv - Maksukohustuslane, kes arendab ühtaegu nii maksustatavat ja maksuvaba majandustegevust kui ka mittemajanduslikku tegevust - Sisendkäibemaksu mahaarvamise õigus - Aktsiate ja ebatüüpiliste hääleõiguseta aktsiate emissiooniga kaasnenud kulutused - Sisendkäibemaksu jaotamine majandustegevuse ja mittemajandusliku tegevuse vahel - Mahaarvatava osa arvutamine)
   (2008/C 116/11)
   Kohtumenetluse keel: saksa
   Eelotsusetaotluse esitanud kohus
   Niedersächsisches Finanzgericht
   Põhikohtuasja pooled
   
      Kaebuse esitaja: Securenta Göttinger Immobilienanlagen und Vermögensmanagement AG
   
      Vastustaja: Finanzamt Göttingen
   Kohtuasja ese
   Eelotsusetaotlus — Niedersächsisches Finanzgericht — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 2 punkti 1 ja artikli 17 lõike 5 tõlgendamine — Aktsiate ja hääleõiguseta aktsiate emissioon aktsiaseltsi kapitali suurendamisel — Tasu eest teenuste osutamine direktiivi artikli 2 punkti 1 tähenduses — Käibemaksu mahaarvamine, mis sõltub otsesest ja vahetust seosest maksukohustuslase majandustegevusega — Osaline mahaarvamine direktiivi artikli 17 lõike 5 tähenduses
   Resolutiivosa
   
               1.
            
            
               Kui maksukohustuslane teostab üheaegselt nii maksustatavat või maksuvaba majandustegevust kui ka mittemajanduslikku tegevust, mis ei kuulu nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas kohaldamisalasse, siis on aktsiate ja hääleõiguseta aktsiate emissiooniga kaasnevate kulutustega seotud käibemaksu mahaarvamine lubatud vaid selles ulatuses, milles neid kulutusi võib siduda maksukohustuslase majandustegevusega selle direktiivi artikli 2 punkti 1 tähenduses.
            
         
               2.
            
            
               Nende meetodite ja kriteeriumide määratlemine, mille alusel tuleb sisendkäibemaks jaotada majandustegevuse ja mittemajandusliku tegevuse vahel kuuenda direktiivi 77/388 tähenduses, on liikmesriikide otsustada, kes on oma kaalutlusõigust kasutades kohustatud arvestama selle direktiivi eesmärki ja ülesehitust ning sellest lähtudes nägema ette arvutusmeetodi, mis peegeldab objektiivselt kummagi tegevuse peale tehtud tegelike kulutuste osa.
            
         
      (1)  ELT C 326, 30.12.2006.